Ostonada tomida tog‘-chang‘i trassasi bo‘lgan turar joy binosi qurilishi mumkin, deb xabar bermoqda Krisha nashri. Manba ma’lumotlariga ko‘ra, qozog‘istonlik arxitektorlar tomonidan ishlab chiqilgan loyiha qurilishi hali tasdiqlanmagan, biroq uni qurish uchun joy tanlab bo‘lindi. Ma’lum qilinishicha, slalom uzunligi 326 metrni, eni 27 metrni tashkil qiladi. Trassa sirti sun’iy qor bilan qoplanadi, qiyaligi esa bino qavatlarining balandligi hisobiga hosil etiladi. Ushbu tog‘-chang‘i trassasi yil bo‘yi ishlashi aytilmoqda.